title: DELEGIRANA DIREKTIVA KOMISIJE (EU) …/… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za kadmij u višebojnim svjetlećim diodama (LED) za uporabu u sustavima za prikaz

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                („Direktiva RoHS 2”) u pogledu izuzeća za posebne primjene koje sadržavaju kadmij.

               Direktivom RoHS 2 ograničava se uporaba određenih opasnih tvari u električnoj i elektroničkoj opremi, kako je predviđeno njezinim člankom 4. Na snagu je stupila 21. srpnja 2011.

               Ograničene tvari popisane su u Prilogu II. Direktivi RoHS 2; već se provode ograničenja za olovo, živu, kadmij, šesterovalentni krom, polibromirane bifenile i polibromirane difenil-etere, dok će se ograničenja za bis(2-etilheksil)-ftalat (DEHP), benzil-butil-ftalat (BBP), dibutil-ftalat (DBP) i diizobutil-ftalat (DIBP) primjenjivati od 22. srpnja 2019. U prilozima III. i IV. Direktivi RoHS 2 navode se materijali i komponente električne i elektroničke opreme za posebne primjene koji su izuzeti iz ograničenja za tvari iz članka 4. stavka 1. te direktive.

               Člankom 5. predviđa se prilagođavanje priloga III. i IV. znanstvenom i tehničkom napretku (uvrštavanje, obnavljanje, izmjene i opoziv izuzeća). U skladu s člankom 5. stavkom 1. točkom (a), izuzeća se uvrštavaju u priloge III. i IV. samo ako to uvrštavanje ne narušava zaštitu okoliša i zdravlja predviđenu Uredbom (EZ) br. 1907/2006
                  2
                i ako je ispunjen bilo koji od sljedećih uvjeta: njihova eliminacija ili zamjena putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. utvrđuje se da Europska komisija („Komisija”) pojedinačnim delegiranim aktima u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje ili opoziv izuzeća.

               2.SAVJETOVANJA PRIJE DONOŠENJA AKTA

               Od objave Direktive RoHS 2 Komisija je od gospodarskih subjekata primila brojne
                  3
                zahtjeve, u skladu s odredbama članka 5. stavka 3. i Priloga V., za nova izuzeća i za obnavljanje postojećih izuzeća.

               Trenutačnim izuzećem 39. iz Priloga III. dopušta se uporaba kadmija u određenim višebojnim svjetlećim diodama (LED) namijenjenima za osvjetljenje i prikaz. Komponenta LED-dioda za konverziju boja sastoji se od kvantnih točaka koje sadržavaju kadmij. Komisija je u prosincu 2012. primila zahtjev za obnavljanje izuzeća 39. iz Priloga III. te u svibnju 2013. poseban povezani zahtjev za kvantne točke na bazi kadmija u zaslonima. Službe Komisije odlučile su oba zahtjeva zajedno procijeniti. Iako je prijašnji datum isteka izuzeća 39. bio 1. srpnja 2014., u skladu sa zahtjevima Direktive RoHS (članak 5. stavak 5. drugi podstavak) izuzeće se nastavlja primjenjivati dok Komisija donese odluku o zahtjevu za obnavljanje.

               Nakon zahtjeva za obnavljanje iz 2012. i 2013. Komisija je donijela delegiranu direktivu u siječnju 2015
                  4
               . Međutim, Europski parlament izrazio je protivljenje u pogledu Komisijine Delegirane direktive: u svojoj Rezoluciji
                  5
                od 20. svibnja 2015. Europski parlament uglavnom je temeljio svoje protivljenje na tehnološkim naprecima na tržištu do kojih je došlo nakon Komisijine procjene (u ožujku 2015. postala je dostupna određena oprema s kvantnim točkama bez kadmija) te je pozvao Komisiju da preispita svoju odluku. Komisija je stoga započela novu procjenu, kako je propisano Direktivom, uz potporu vanjskih savjetnika i provodeći nova savjetovanja s dionicima. Nova znanstvena i tehnološka procjena dovršena je u lipnju 2016.
                  6
                Dodatno savjetovanje s državama članicama održalo se na sastanku stručnjaka 1. i 2. rujna 2016. tijekom kojeg su održali prezentacije podnositelji zahtjeva i dionici na koje se to najviše odnosi. U skladu sa Smjernicama za bolju regulativu nacrt delegiranog akta objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Primljeno je deset primjedaba, od kojih se u sedam podupire produljenje izuzeća za zaslone, a u dvije se tomu protivi. Poduzeti su svi potrebni koraci u skladu s člankom 5. stavcima od 3. do 7. Vijeće i Parlament obaviješteni su o svim aktivnostima.

               Kvantne točke su tehnologija dostupna na tržištu za koju se očekuje, kao i za druge konkurentne tehnologije, da će u mnogim primjenama u skoroj budućnosti zamijeniti starije sustave za konverziju boja. Znanstvena i tehnička procjena iz lipnja 2016. pokazala je da uporaba kvantnih točaka na bazi kadmija u zaslonima s boljim rezultatima u pogledu raspona boja općenito ima pozitivan utjecaj na okoliš zbog svoje niže potrošnje energije u usporedbi s alternativama indijeva fosfida, trenutačno glavne potencijalne zamjenske tehnologije na tržištu. Komisija je stoga zaključila da postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom kadmija u primjenama s kvantnim točkama prevlada koristi od te zamjene za okoliš, zdravlje i sigurnost potrošača. U skladu s trećim kriterijem iz članka 5. stavka 1. točke (a) posebno izuzeće za uporabu kadmijeva selenida ograničenog na manje od 0,2 μg kadmija po mm2 površine zaslona za primjene za prikaz trenutačno je stoga opravdana. U usporedbi s trenutačno primjenjivim izuzećem novo je izuzeće strože: dopuštena je puno niža granična vrijednost, izuzeće vrijedi samo za uporabu kadmijeva selenida (anorganske tvari koja se zapravo koristi u dotičnoj primjeni) te su primjene preciznije određene.

               Procjena provedena prilikom pripreme trenutačne Delegirane direktive također je pokazala da bi, s obzirom na brz tehnološki napredak i vrlo dinamično tržište u tom području, primjene na bazi indijeva fosfida i možda druge tehnologije u razvoju mogle dovesti do brzog poboljšanja rezultata zaslona bez kadmija. Na temelju prethodnih razmatranja stoga je opravdano odobriti samo kratkoročno izuzeće, izuzeće od dvije godine od objave Delegirane direktive u Službenom listu Europske unije. To kratko razdoblje najmanje je moguće razdoblje za izuzeće u okviru Direktive RoHS 2 s obzirom na to da se u članku 5. Direktive RoHS 2 propisuje rok od 18 mjeseci za podnošenje zahtjeva za obnavljanje izuzeća. Također se žele izbjeći negativni učinci na inovacije i posebno na daljnji razvoj jednakovrijednih alternativa bez kadmija.

               U pogledu primjena za osvjetljenje, iako se tvrdi da svjetleće diode s kvantnim točkama na bazi kadmija za osvjetljenje (svjetiljke) dovode do općenitog poboljšanja rezultata u povezanoj svjetlosnoj tehnologiji, još uvijek nisu dostupne na tržištu. Stoga, za dosadašnje izuzeće u tom smislu ne postoji primjena u praksi. Teoretskim i prednostima koje se ne mogu primjereno izmjeriti u posebnim primjenama, za koje se tvrdi da ih imaju prototipne svjetiljke na bazi kadmija, ne može se opravdati obnavljanje izuzeća u pogledu općih primjena za osvjetljenje, uzimajući u obzir i brz napredak svjetiljki u pogledu učinkovitosti zadnjih godina. Općenito, postoje pouzdane zamjene te nema dovoljno dokaza za usporedbu učinaka na okoliš, zdravlje i sigurnost potrošača primjena za osvjetljenje na bazi kadmija i postojećih alternativa. Stoga, s obzirom na tri kriterija iz članka 5. stavka 1. točke (a) nije dokazano da je izuzeće u pogledu primjena za osvjetljenje opravdano. One stoga nisu uključene u Delegiranu direktivu. Međutim, zahtjev za izuzeće može se uvijek podnijeti u budućnosti kad podnositelji zahtjeva budu imali informacije kojima mogu dokazati da od određenih primjena za osvjetljenje na bazi kadmija postoje veće koristi nego od drugih izvora svjetlosti, kako bi se ispunio jedan od kriterija za izuzeće iz Direktive RoHS.

               3.PRAVNI ELEMENTI DELEGIRANOG AKTA

               Delegiranom direktivom odobrava se izuzeće od ograničenja u članku 4. stavku 1., za uporabu kadmija u posebnim primjenama, koje treba uvrstiti u Prilog III. Direktivi 2011/65/EU.

               Kako je propisano Direktivom 2011/65/EU te posebno u skladu sa zahtjevima iz njezina članka 5. stavka 1. točke (a), instrument je delegirana direktiva.

               Cilj je Delegirane direktive doprinijeti zaštiti ljudskog zdravlja i okoliša te uskladiti povezane odredbe kako bi se osiguralo funkcioniranje unutarnjeg tržišta u području električne i elektroničke opreme. To se postiže dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS 2 te postupkom utvrđenim tom Direktivom za prilagođavanje priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Ne postoje nikakve posljedice za proračun EU-a.

               DELEGIRANA DIREKTIVA KOMISIJE (EU) …/…

               оd 7.8.2017.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za kadmij u višebojnim svjetlećim diodama (LED) za uporabu u sustavima za prikaz

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  7
               , a posebno njezin članak 5. stavak 1. točku (a),

               budući da:

               (1)
                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava kadmij.

               (2)
                     U točki 39. Priloga III. Direktivi 2011/65/EU do 1. srpnja 2014. od zabrane je izuzeta uporaba kadmija u višebojnim svjetlećim diodama (LED) namijenjenima za osvjetljenje i prikaz. Komisija je primila zahtjev za obnavljanje tog izuzeća prije 1. siječnja 2013., u skladu s člankom 5. stavkom 5. Direktive 2011/65/EU.

               (3)
                     Višebojne svjetleće diode (LED) u kojima se upotrebljavaju kvantne točke imaju dokazanu prednost u odnosu na prethodnu tehnologiju u pogledu energetske učinkovitosti i prikaza boja. Općenito, uporaba kvantnih točaka na bazi kadmija u zaslonima ima pozitivan učinak jer one troše manje energije u usporedbi s trenutačno dostupnim alternativnim tehnologijama. Postoji vjerojatnost da bi ukupni negativni učinci na okoliš, zdravlje i sigurnost potrošača uzrokovani zamjenom kvantnih točaka na bazi kadmija u primjenama za prikaz u kojima se koriste kvantne točke bili veći od ukupne koristi takve zamjene za okoliš, zdravlje i sigurnost potrošača.

               (4)
                     Uporaba kadmijeva selenida u poluvodičkim nanokristalnim kvantnim točkama s kadmijem za promjenu valnih duljina namijenjenima uporabi u osvjetljenju zaslona trebala bi se stoga izuzeti od zabrane na razdoblje od dvije godine nakon objave Delegirane direktive u Službenom listu Europske unije. To kratko trajanje izuzeća ne bi trebalo negativno utjecati na inovacije i razvoj alternativa bez kadmija.

               (5)
                     Svjetleće diode za osvjetljenje s kvantnim točkama na bazi kadmija još nisu dostupne na tržištu i njihove potencijalne prednosti u odnosu na postojeće tehnologije ne mogu se primjereno izmjeriti te, stoga, obnavljanje izuzeća u pogledu primjena za osvjetljenje nije opravdano.

               (6)
                     Prilog III. Direktivi 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [12 mjeseci nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [12 mjeseci nakon dana stupanja na snagu ove Direktive + 1 dan].

               Kada države članice donose te odredbe, te odredbe prilikom njihove službene objave sadržavaju upućivanje na ovu Direktivu ili se uz njih navodi takvo upućivanje. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 7.8.2017.

                     Za Komisiju

                     Predsjednik
                     Jean-Claude JUNCKER

                     (1)
                  SL L 174, 1.7.2011., str. 88.

                     (2)
                  SL L 396, 30.12.2006., str. 1.

                     (3)
                  Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (4)
                  C(2015) 383 final:
                  http://ec.europa.eu/transparency/regdoc/rep/3/2015/EN/3-2015-383-EN-F1-1.PDF
                  http://ec.europa.eu/transparency/regdoc/rep/3/2015/EN/3-2015-383-EN-F1-1-ANNEX-1.PDF

                     (5)

                  http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0205+0+DOC+XML+V0//HR
                  .

                     (6)

                  http://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416553/

                     (7)
                  SL L 174, 1.7.2011., str. 88.

    ---documentbreak---

               PRILOG

               Delegiranoj direktivi Komisije

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za kadmij u višebojnim svjetlećim diodama (LED) za uporabu u sustavima za prikaz

               U Prilogu III. Direktivi 2011/65/EU točka 39. zamjenjuje se sljedećim:

                        „39(a)

                        Kadmijev selenid u poluvodičkim nanokristalnim kvantnim točkama s kadmijem za promjenu valnih duljina namijenjenima uporabi u osvjetljenju zaslona (< 0,2 µg Cd na mm2 površine zaslona)

                        Istječe za sve kategorije [dvije godine nakon objave Delegirane direktive u Službenom listu]”


title: DELEGIRANA DIREKTIVA KOMISIJE (EU) …/… o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u blazinicama i košuljicama ležajeva za određene kompresore s rashladnim sredstvom

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (RoHS 2) u pogledu izuzeća za posebne primjene koje sadržavaju olovo.

               Direktivom RoHS 2 ograničuje se upotreba određenih opasnih tvari u električnoj i elektroničkoj opremi. Direktiva RoHS 2 stupila je na snagu 21. srpnja 2011.

               Ograničene tvari popisane su u Prilogu II. Direktivi RoHS 2; već se provodi ograničenje za olovo, živu, kadmij, šesterovalentni krom, polibromirane bifenile i polibromirane difenil-etere, dok će se ograničenje za bis(2-etilheksil)-ftalat (DEHP), benzil-butil-ftalat (BBP), dibutil-ftalat (DBP) i diizobutil-ftalat (DIBP) primjenjivati od 22. srpnja 2019. U prilozima III. i IV. Direktivi RoHS 2 navode se materijali i komponente električne i elektroničke opreme za posebne primjene koji su izuzeti iz ograničenja za tvari iz članka 4. stavka 1. te Direktive.

               Člankom 5. predviđa se prilagođavanje priloga III. i IV. znanstvenom i tehničkom napretku (uvrštavanje, obnavljanje, izmjene i brisanje izuzeća). U skladu s člankom 5. stavkom 1. točkom (a), za izuzeća koja se uvrštavaju u priloge III. i IV. mora se osigurati da to uvrštavanje ne narušava zaštitu okoliša i zdravlja predviđenu Uredbom (EZ) br. 1907/2006 i ako je ispunjen bilo koji od sljedećih uvjeta: njihova eliminacija ili zamjena izmjenama u dizajnu ili materijalima i komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. utvrđuje se da Europska komisija (dalje u tekstu: Komisija) pojedinačnim delegiranim aktima u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje i opoziv izuzeća.

               2.SAVJETOVANJA PRIJE DONOŠENJA AKTA

               Na temelju odredaba članka 5. stavka 3. i Priloga V. kojima se dionicima omogućuje podnošenje zahtjeva za izuzeće od ograničenja tvari, Komisija je od objave Direktive RoHS 2 primila brojne
                  2
                zahtjeve za nova izuzeća i za obnavljanje postojećih izuzeća.

               Komisija je 7. listopada 2014. primila zahtjev za obnavljanje izuzeća 9(b) iz Priloga III. u odnosu na uporabu olova u blazinicama i košuljicama ležajeva za kompresore s rashladnim sredstvom s navedenom ulaznom snagom od samo 9 kW ili nižom za industrijski sektor uređaja za grijanje, klimatizaciju i hlađenje.

               Kako bi ocijenila zahtjev za izuzeće, Komisija je pokrenula studiju za provođenje potrebne tehničke i znanstvene procjene, uključujući osmotjedno otvoreno
                  3
                internetsko savjetovanje
                  4
                s dionicima o zahtjevu. Tri dionika izričito su podržala obnavljanje izuzeća u traženom sadržaju i trajanju. U podnesenim primjedbama pružene su detaljne informacije o područjima za koja se tvrdi da je izuzeće neizostavno.

               Objavljeno je završno izvješće koje sadržava ocjenjivanje zahtjeva
                  5
               ; dionici su obaviješteni. Stranici projekta može se pristupiti putem internetske stranice Europa
                  6
               .

               Nakon toga Komisija se savjetovala sa stručnom skupinom država članica za delegirane akte u okviru Direktive RoHS 2. Prijedlog izmjene Priloga III. Direktivi RoHS 2 sa svim potrebnim popratnim informacijama poslan je 17. ožujka 2016., a stručnjaci su bili pozvani da na sastanku 19. travnja 2016. dostave svoje primjedbe na prijedlog. Stručna skupina jednoglasno je podržala prijedlog za izuzeće olova u blazinicama i košuljicama ležajeva za kompresore s rashladnim sredstvom za dodatne tri godine od izvornog datuma isteka izuzeća 9(b) za tu kategoriju (21. srpnja 2016.). U skladu sa Smjernicama za bolju regulativu nacrt delegiranog akta objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Primljena su četiri očitovanja. U svima se podupire donošenje nacrta delegiranog akta. Poduzeti su svi potrebni koraci u skladu s člankom 5. stavcima od 3. do 7. Vijeće i Parlament obaviješteni su o relevantnim aktivnostima.

               U završnom izvješću posebno su istaknute sljedeće tehničke informacije (vidjeti izvješće u bilješci 5):

               Olovo se upotrebljava u ležajevima hermetički zatvorenih kompresora s rashladnim sredstvom kako bi se spriječilo istjecanje rashladnog sredstva. Olovo omogućuje nisko trenje u ležaju djelovanjem kao kruto sredstvo za podmazivanje u slučaju nedovoljnog podmazivanja koje može nastupiti kao posljedica topivosti ulja za podmazivanje u rashladnom sredstvu.

               Iako su bezolovni ležajevi izvedivi, njima se još ne može pouzdano nadomjestiti olovne ležajeve za kompresore s rashladnim sredstvom s navedenom ulaznom snagom od 9 kW ili nižom.

               Ispitivanje pouzdanosti bezolovnih ležajeva za kompresore s rashladnim sredstvom s navedenom ulaznom snagom od 9 kW ili nižom još se provodi te se očekuje da će trajati još tri godine.

               Rezultati procjene za kategorije od 1. do 7. i kategoriju 10. pokazuju da je barem jedan od relevantnih kriterija utvrđenih u članku 5. stavku 1. točki (a) ispunjen zahtjevom za izuzeće koji se odnosi na unos 9(b) u Prilogu III. ako je on formuliran kao „Olovo u blazinicama i košuljicama ležajeva za hermetičke spiralne kompresore s rashladnim sredstvom s navedenom ulaznom snagom jednakom ili nižom od 9 kW za uređaje za grijanje, klimatizaciju i hlađenje (HVACR)”; obnavljanje je stoga opravdano samo s obzirom na velike kućanske uređaje (tj. kategoriju 1. Priloga I.). Budući da dovoljno pouzdana zamjenska rješenja za te primjene trenutačno nisu na raspolaganju te vjerojatno neće biti uskoro stavljena na tržište, a uzimajući u obzir i karakterističnu inovacijsku dinamiku za taj sektor, ne očekuje se da će trogodišnje razdoblje valjanosti izuzeća imati negativne učinke na inovacije. Za kategorije osim kategorija od 1. do 7. i kategorije 10., postojeće izuzeće ostaje prema razdobljima valjanosti utvrđenima u članku 5. stavku 2. Tim izuzećem ne smanjuje se zaštita okoliša i zdravlja predviđena Uredbom (EZ) br. 1907/2006 (Uredba REACH) u skladu s člankom 5. Direktive 2011/65/EU.

               3.PRAVNI ELEMENTI DELEGIRANOG AKTA

               Predloženim aktom odobrava se izuzeće od ograničenja tvari u Direktivi 2011/65/EU za uporabu olova u posebnim primjenama.

               Predloženi je instrument delegirana direktiva predviđena Direktivom 2011/65/EU, a posebno njezinim člankom 5. stavkom 1. točkom (a).

               Cilj je predloženog akta zajamčiti pravnu sigurnost i održive tržišne uvjete za proizvođače električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS 2 i postupkom utvrđenim tom Direktivom za prilagođavanje priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Ne postoje nikakve posljedice za proračun EU-a.

               DELEGIRANA DIREKTIVA KOMISIJE (EU) …/…

               оd 13.3.2017.

               o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u blazinicama i košuljicama ležajeva za određene kompresore s rashladnim sredstvom

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  7
               , a osobito njezin članak 5. stavak 1. točku (a),

               budući da:

               (1)Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište.

               (2)Olovo se upotrebljava u ležajevima hermetički zatvorenih kompresora s rashladnim sredstvom kako bi se spriječilo istjecanje rashladnog sredstva. Olovo omogućuje nisko trenje u ležaju djelovanjem kao kruto sredstvo za podmazivanje u slučaju nedovoljnog podmazivanja.

               (3)Iako su bezolovni ležajevi izvedivi, njima se još ne može pouzdano nadomjestiti olovne ležajeve za kompresore s rashladnim sredstvom s navedenom ulaznom snagom od 9 kW ili nižom.

               (4)Olovo u blazinicama i košuljicama ležajeva za hermetičke spiralne kompresore s rashladnim sredstvom s navedenom ulaznom snagom jednakom ili nižom od 9 kW za uređaje za grijanje, klimatizaciju i hlađenje (HVACR) stoga treba izuzeti do 21 srpnja 2019. S obzirom na inovacijske cikluse uređaja za grijanje, klimatizaciju i hlađenje, razdoblje trajanja ovog izuzeća ne bi trebalo negativno utjecati na inovacije.

               (5)Direktivu 2011/65/EU trebalo bi stoga na odgovarajući način izmijeniti.

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [datum – 12 mjeseci nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [datum – 12 mjeseci nakon dana stupanja na snagu ove Direktive].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.3.2017.

                     Za Komisiju

                     Predsjednik
                     Jean-Claude JUNCKER

                     (1)
                  SL L 174, 1.7.2011., str. 88.

                     (2)
                  Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (3)
                  Popis konzultiranih dionika redovito se ažurira i održava; na njemu se nalaze industrijske organizacije, proizvođači i dobavljači, subjekti koji se bave recikliranjem, udruge potrošača, nevladine organizacije, akademska zajednica, predstavnici država članica i drugi.

                     (4)

                  Razdoblje savjetovanja
                  : od 24.4.2015. do 19.6.2015.

                     (5)

                     Izvješće o ocjenjivanju

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  SL L , , str. .

    ---documentbreak---

               PRILOG

               DELEGIRANOJ DIREKTIVI KOMISIJE (EU)

               o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u blazinicama i košuljicama ležajeva za određene kompresore s rashladnim sredstvom

               U Prilogu III. točka 9(b) zamjenjuje se sljedećim:

               „

                        9(b)

                        Olovo u blazinicama i košuljicama ležajeva za kompresore s rashladnim sredstvom za uređaje za grijanje, klimatizaciju i hlađenje (HVACR)

                        Primjenjuje se na kategorije 8., 9. i 11.; istječe:

                        21. srpnja 2023. za medicinske proizvode za dijagnostiku in vitro iz kategorije 8.;

                        21. srpnja 2024. za instrumente za praćenje i kontrolu u industriji iz kategorije 9. te za kategoriju 11.;

                        21. srpnja 2021. za ostale potkategorije iz kategorija 8. i 9.

                        9(b)-(I)

                        Olovo u blazinicama i košuljicama ležajeva za hermetičke spiralne kompresore s rashladnim sredstvom s navedenom ulaznom snagom jednakom ili nižom od 9 kW za uređaje za grijanje, klimatizaciju i hlađenje (HVACR)

                        Primjenjuje se na kategoriju 1.; istječe 21. srpnja 2019.

               ”


title: DELEGIRANA DIREKTIVA KOMISIJE (EU) …/… o izmjeni, za potrebe prilagodbe tehničkom napretku, Priloga III. Direktive 2011/65/EU Europskog parlamenta i Vijeća u pogledu izuzeća za kadmij i olovo u filtarskom staklu i staklu korištenom za standarde reflektance

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (RoHS 2) u pogledu izuzeća za posebne primjene koje sadržavaju kadmij i olovo.

               Direktivom RoHS 2 ograničuje se upotreba određenih opasnih tvari u električnoj i elektroničkoj opremi. Direktiva RoHS 2 stupila je na snagu 21. srpnja 2011.

               Ograničene tvari popisane su u Prilogu II. Direktivi RoHS 2; već se provodi ograničenje za olovo, živu, kadmij, šesterovalentni krom, polibromirane bifenile i polibromirane difenil-etere, dok će se ograničenje za bis(2-etilheksil)-ftalat (DEHP), benzil-butil-ftalat (BBP), dibutil-ftalat (DBP) i diizobutil-ftalat (DIBP) primjenjivati od 22. srpnja 2019. U prilozima III. i IV. Direktivi RoHS 2 navode se materijali i komponente električne i elektroničke opreme za posebne primjene koji su izuzeti iz ograničenja za tvari iz članka 4. stavka 1. te Direktive.

               Člankom 5. predviđa se prilagođavanje priloga III. i IV. znanstvenom i tehničkom napretku (uvrštavanje, obnavljanje, izmjene i brisanje izuzeća). U skladu s člankom 5. stavkom 1. točkom (a), za izuzeća koja se uvrštavaju u priloge III. i IV. mora se osigurati da to uvrštavanje ne narušava zaštitu okoliša i zdravlja predviđenu Uredbom (EZ) br. 1907/2006 i ako je ispunjen bilo koji od sljedećih uvjeta: njihova eliminacija ili zamjena izmjenama u dizajnu ili materijalima i komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. utvrđuje se da Europska komisija (dalje u tekstu: Komisija) pojedinačnim delegiranim aktima u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje i opoziv izuzeća.

               2.SAVJETOVANJA PRIJE DONOŠENJA AKTA

               Na temelju odredaba članka 5. stavka 3. i Priloga V. kojima se dionicima omogućuje podnošenje zahtjeva za izuzeće od ograničenja tvari, Komisija je od objave Direktive RoHS 2 primila brojne
                  2
                zahtjeve za nova izuzeća i za obnavljanje postojećih izuzeća.

               Komisija je 11. studenoga 2014. primila zahtjev za obnavljanje izuzeća 13(b) iz Priloga III. u odnosu na uporabu kadmija i olova u filtarskom staklu i staklu korištenom za standarde reflektance.

               Kako bi ocijenila zahtjev za izuzeće, Komisija je pokrenula studiju za provođenje potrebne tehničke i znanstvene procjene, uključujući osmotjedno otvoreno
                  3
                internetsko savjetovanje
                  4
                s dionicima o zahtjevu. Na savjetovanju s dionicima podneseno je pet primjedbi s obzirom na uporabu kadmija i olova u standardima za lom svjetla, na odnos s izuzećem 39, s određenim optičkim aplikacijama koje se temelje na izuzeću 13(b) i bile bi potrebne za osiguravanje točnih dijagnoza u medicini te s razdobljem trajanja za različite kategorije. Tri su dionika podržala obnavljanje izuzeća u traženom sadržaju i trajanju.

               Objavljeno je završno izvješće koje sadržava ocjenjivanje zahtjeva
                  5
               ; dionici su obaviješteni. Stranici projekta može se pristupiti putem internetske stranice Europa
                  6
               .

               Nakon toga Komisija se savjetovala sa stručnom skupinom država članica za delegirane akte u okviru Direktive RoHS 2. Prijedlog izmjene Priloga III. Direktivi RoHS 2 sa svim potrebnim popratnim informacijama poslan je 17. ožujka 2016., a stručnjaci su bili pozvani da na sastanku 19. travnja 2016. dostave svoje primjedbe na prijedlog. Stručna skupina jednoglasno je podržala prijedlog za izuzeće olova i/ili kadmija u različitim primjenama u optičkom staklu za kategorije od 1. do 7. i kategoriju 10. za dodatnih pet godina. U skladu sa Smjernicama za bolju regulativu nacrt delegiranog akta objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Primljena su tri očitovanja. U svima se podupire donošenje nacrta delegiranog akta. Poduzeti su svi potrebni koraci u skladu s člankom 5. stavcima od 3. do 7. Vijeće i Parlament obaviješteni su o svim relevantnim aktivnostima.

               U završnom izvješću posebno su istaknute sljedeće tehničke informacije (vidjeti izvješće u bilješci 5):

               Optičko filtarsko staklo koje sadržava kadmij i/ili olovo upotrebljava se u velikom broju optičkih primjena za mnoge vrste električne i elektroničke opreme. Iako nekoliko vrsta optičkog filtarskog stakla sadržava kadmij, samo ih nekoliko sadržava olovo. I kadmij i olovo upotrebljavaju se zbog jedinstvenih optičkih svojstava koje njihova uporaba omogućuje, kao što su „oštra granična crta između svjetla i tame” u vidljivom spektru na koju ne utječe kut gledanja.

               Većina zamjenskih rješenja za staklo koje sadržava kadmij i/ili olovo ne pokazuje tako oštru „graničnu crtu” valne duljine. Filtri za interferenciju imaju oštru graničnu crtu, ali valna duljina na kojoj se javlja ovisna je o kutu gledanja te su oni stoga neprikladni za mnoge primjene. Iako postoje razne zamjenske mogućnosti, zamjenskim rješenjima ne osigurava se dovoljan učinak granične crte za sve primjene. U nekoliko slučajeva u kojima je navedeno da je učinak zamjenskih rješenja u tom pogledu dovoljan, upotrijebljeni materijali preosjetljivi su na okolišne uvjete rada (kao što su toplina ili UV svjetlo) te se stoga njima ne osigurava usporediva pouzdanost.

               U tom smislu, iako su zamjenska rješenja za neke primjene dostupna, ona još nisu prikladna za brojne druge primjene, kao što su koloidnim metalom bojano filtarsko staklo i ionski bojano optičko filtarsko staklo.

               Pronalaženje zamjenskih rješenja za te primjene složeno je i dugotrajno te se stoga petogodišnje razdoblje za kategorije od 1. do 7. i kategoriju 10. smatra opravdanim.

               Rezultati procjene za kategorije od 1. do 7. i kategoriju 10. pokazuju da je barem jedan od relevantnih kriterija utvrđenih u članku 5. stavku 1. točki (a) ispunjen zahtjevom za izuzeće koji se odnosi na unos 13(b) u Prilogu III. ako je on formuliran kao u Prilogu ovoj Direktivi te je obnavljanje stoga opravdano. Budući da dovoljno pouzdana zamjenska rješenja za te primjene trenutačno nisu na raspolaganju te vjerojatno neće biti uskoro stavljena na tržište, a uzimajući u obzir i karakterističnu inovacijsku dinamiku za taj sektor, ne očekuje se da će petogodišnje razdoblje valjanosti izuzeća imati negativne učinke na inovacije. Za kategorije osim kategorija od 1. do 7. i 10., postojeće izuzeće ostaje prema razdobljima valjanosti utvrđenima u članku 5. stavku 2. Tim izuzećem ne smanjuje se zaštita okoliša i zdravlja predviđena Uredbom (EZ) br. 1907/2006 (Uredba REACH) u skladu s člankom 5. Direktive 2011/65/EU.

               3.PRAVNI ELEMENTI DELEGIRANOG AKTA

               Predloženim aktom odobrava se izuzeće od ograničenja tvari u Direktivi 2011/65/EU za uporabu olova i/ili kadmija u posebnim primjenama.

               Predloženi je instrument delegirana direktiva predviđena Direktivom 2011/65/EU, a posebno njezinim člankom 5. stavkom 1. točkom (a).

               Cilj je predloženog akta zajamčiti pravnu sigurnost i održive tržišne uvjete za proizvođače električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS 2 i postupkom utvrđenim tom Direktivom za prilagođavanje priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Ne postoje nikakve posljedice za proračun EU-a.

               DELEGIRANA DIREKTIVA KOMISIJE (EU) …/…

               оd 13.3.2017.

               o izmjeni, za potrebe prilagodbe tehničkom napretku, Priloga III. Direktive 2011/65/EU Europskog parlamenta i Vijeća u pogledu izuzeća za kadmij i olovo u filtarskom staklu i staklu korištenom za standarde reflektance

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  7
               , a osobito njezin članak 5. stavak 1. točku (a),

               budući da:

               (1)Direktivom 2011/65/EU zabranjuje se uporaba olova i kadmija u električnoj i elektroničkoj opremi stavljenoj na tržište.

               (2)Optičko filtarsko staklo koje sadržava kadmij ili olovo upotrebljava se u velikom broju optičkih primjena za mnoge vrste električne i elektroničke opreme. I kadmij i olovo upotrebljavaju se zbog jedinstvenih optičkih svojstava koje njihova uporaba omogućuje, kao što su „oštra granična crta između svjetla i tame” u vidljivom spektru na koju ne utječe kut gledanja.

               (3)Iako postoje razne zamjenske mogućnosti, zamjenskim rješenjima ne osigurava se dovoljan učinak granične crte za sve primjene. U nekoliko slučajeva u kojima je navedeno da je učinak zamjenskih rješenja u tom pogledu dovoljan, upotrijebljeni materijali preosjetljivi su na okolišne uvjete rada te stoga nisu dovoljno pouzdani.

               (4)U tom smislu, zamjenska rješenja još nisu dostupna za brojne primjene za koje je pronalaženje zamjenskih rješenja složeno i dugotrajno, stoga je petogodišnje razdoblje trajanja opravdano za kategorije od 1. do 7. i kategoriju 10.

               (5)Određene vrste optičkoga filtarskog stakla koje sadržavaju kadmij i/ili olovo stoga bi trebalo izuzeti do 21. srpnja 2021. za kategorije od 1. do 7. i kategoriju 10. S obzirom na inovacijske cikluse dotične električne i elektroničke opreme, razdoblje trajanja ovog izuzeća ne bi trebalo negativno utjecati na inovacije.

               (6)Direktivu 2011/65/EU trebalo bi stoga na odgovarajući način izmijeniti.

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [datum – 12 mjeseci nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [datum – 12 mjeseci nakon dana stupanja na snagu ove Direktive].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.3.2017.

                     Za Komisiju

                     Predsjednik
                     Jean-Claude JUNCKER

                     (1)
                  SL L 174, 1.7.2011., str. 88.

                     (2)
                  Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (3)
                  Popis konzultiranih dionika redovito se ažurira i održava; na njemu se nalaze industrijske organizacije, proizvođači i dobavljači, subjekti koji se bave recikliranjem, udruge potrošača, nevladine organizacije, akademska zajednica, predstavnici država članica i drugi.

                     (4)

                  Razdoblje savjetovanja
                  : od 24.4.2015. do 19.6.2015.

                     (5)

                     Izvješće o ocjenjivanju

                     (6)

                  http://ec.europa.eu/environment/waste/rohs_eee/adaptation_en.htm

                     (7)
                  SL L , , str. .

    ---documentbreak---

               PRILOG

               DELEGIRANOJ DIREKTIVI KOMISIJE (EU)

               o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za kadmij i olovo u filtarskom staklu i staklu korištenom za standarde reflektance

               U Prilogu III. točka 13(b) zamjenjuje se sljedećim:

               „

                        13(b)

                        Kadmij i olovo u filtarskom staklu i staklu korištenom za standarde reflektance

                        Primjenjuje se na kategorije 8., 9. i 11.; istječe:

                        21. srpnja 2023. za medicinske proizvode za dijagnostiku in vitro iz kategorije 8.;

                        21. srpnja 2024. za instrumente za praćenje i kontrolu u industriji iz kategorije 9. te za kategoriju 11.;

                        21. srpnja 2021. za ostale potkategorije kategorija 8. i 9.

                        13(b)-(I)

                        Olovo u vrstama ionski bojanoga optičkog filtarskog stakla

                        Primjenjuje se na kategorije od 1. do 7. i na kategoriju 10.; istječe 21 srpnja 2021. za kategorije od 1. do 7. i kategoriju 10.

                        13(b)-(II)

                        Kadmij u vrstama koloidnim metalom bojanoga optičkog filtarskog stakla; isključujući primjene iz točke 39 ovog Priloga

                        13(b)-(III)

                        Kadmij i olovo u caklovinama korištenima za standarde reflektance

               ”